CELEX: 32011R0572
Language: sl
Date: 2011-06-16 00:00:00
Title: Uredba Sveta (EU) št. 572/2011 z dne 16. junija 2011 o spremembi Uredbe (EU) št. 204/2011 o omejevalnih ukrepih glede na razmere v Libiji

17.6.2011   
            
            
               SL
            
            
               Uradni list Evropske unije
            
            
               L 159/2
            
         UREDBA SVETA (EU) št. 572/2011
   z dne 16. junija 2011
   o spremembi Uredbe (EU) št. 204/2011 o omejevalnih ukrepih glede na razmere v Libiji
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta 2011/137/SZVP z dne 28. februarja 2011 o omejevalnih ukrepih zaradi razmer v Libiji (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Sklep 2011/137/SZVP, kakor je bil spremenjen s Sklepom 2011/332/SZVP (2), določa posebno odstopanje v zvezi z zamrznitvijo sredstev nekaterih subjektov (pristanišč).
            
         
               (2)
            
            
               Ustrezno je, da se zagotovi nadaljevanje humanitarnih dejavnosti ter dobave surovin in blaga za osnovne potrebe civilnega prebivalstva, pa tudi dejavnosti, potrebne za evakuacijo iz Libije.
            
         
               (3)
            
            
               Ti ukrepi spadajo v področje uporabe Pogodbe o delovanju Evropske unije in je zato za njihovo izvajanje potreben regulativni ukrep na ravni Unije, predvsem zaradi zagotovitve, da jih bodo gospodarski subjekti v vseh državah članicah enotno uporabljali.
            
         
               (4)
            
            
               Glede na resnost razmer v Libiji in v skladu s Sklepom 2011/137/SZVP bi bilo treba na seznam oseb in subjektov iz Priloge III k Uredbi Sveta (EU) št. 204/2011 (3), za katere veljajo omejevalni ukrepi, dodati še druge subjekte.
            
         
               (5)
            
            
               Da se zagotovi učinkovitost ukrepov iz te uredbe, bi morala ta začeti veljati na dan objave –
            
         SPREJEL NASLEDNJO UREDBO:
   Člen 1
   Uredba (EU) št. 204/2011 se spremeni:
   
               1.
            
            
               člen 8a se nadomesti z naslednjim:
               „Člen 8a
               Z odstopanjem od člena 5 lahko pristojni organi v državah članicah, kakor so navedeni v Prilogi IV, odobrijo sprostitev zamrznjenih sredstev ali gospodarskih virov, ki pripadajo osebam, subjektom ali organom iz Priloge III, ali dajanje na razpolago določenih sredstev ali gospodarskih virov osebam, subjektom ali organom iz Priloge III pod pogoji, za katere menijo, da so primerni, če menijo, da je to potrebno za humanitarne namene, kot so zagotavljanje in omogočanje zagotavljanja humanitarne pomoči, dobava surovin in potrebščin, nujnih za osnovne potrebe civilnega prebivalstva, vključno s hrano in kmetijskimi proizvodi za njeno proizvodnjo, zdravili ter dobavo električne energije, ali za evakuacije iz Libije. Zadevna država članica o odobritvah iz tega člena obvesti druge države članice in Komisijo v dveh tednih od odobritve.“;
            
         
               2.
            
            
               vstavi se naslednji člen:
               „Člen 10a
               Z odstopanjem od člena 5(2) lahko pristojni organi v državah članicah, kakor so navedeni na spletnih mestih iz Priloge IV, odobrijo dajanje na razpolago določenih sredstev ali gospodarskih virov pristaniškim upravam iz Priloge III v zvezi z izvrševanjem pogodb, ki so bile sklenjene pred 7. junijem 2011, razen pogodb v zvezi z nafto, plinom in rafiniranimi naftnimi proizvodi, in sicer do 15. julija 2011. Država članica o odobritvah iz tega člena obvesti druge države članice in Komisijo v dveh tednih od odobritve.“.
            
         Člen 2
   Subjekti iz Priloge k tej Uredbi se dodajo na seznam iz Priloge III k Uredbi (EU) št. 204/2011.
   Člen 3
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. junija 2011
      
         
            Za Svet
         
         
            Predsednik
         
         MARTONYI J.
      
   
   
      (1)  UL L 58, 3.3.2011, str. 53.
   
      (2)  UL L 149, 8.6.2011, str. 10.
   
      (3)  UL L 58, 3.3.2011, str. 1.
   
      PRILOGA
      
         Subjekti iz člena 2
      
      
                   
               
               
                  Ime
               
               
                  Podatki za ugotavljanje identitete
               
               
                  Razlogi
               
               
                  Datum uvrstitve na seznam
               
            
                   
               
               
                  Pristaniški organ - Tripoli
               
               
                  Pristaniški organ:
                  Socialist Ports Company (v zvezi z upravljanjem pristanišča v Tripoliju)
                  Tel. +218 2143946
               
               
                  Pod nadzorom Gadafijevega režima
               
               
                  7.6.2011
               
            
                   
               
               
                  Pristaniški organ - Al Khoms
               
               
                  Pristaniški organ:
                  Socialist Ports Company (v zvezi z upravljanjem pristanišča v Al Khoms)
                  Tel. +218 2143946
               
               
                  Pod nadzorom Gadafijevega režima
               
               
                  7.6.2011
               
            
                   
               
               
                  Pristaniški organ - Brega
               
               
                   
               
               
                  Pod nadzorom Gadafijevega režima
               
               
                  7.6.2011
               
            
                   
               
               
                  Pristaniški organ - Ras Lanuf
               
               
                  Pristaniški organ:
                  
                              Veba Oil Operations BV
                           
                        
                              Naslov: PO Box 690
                           
                        
                              Tripoli, Libija
                           
                        
                              Tel. +218 213330081
                           
                        
               
                  Pod nadzorom Gadafijevega režima
               
               
                  7.6.2011
               
            
                   
               
               
                  Pristaniški organ - Zawia
               
               
                   
               
               
                  Pod nadzorom Gadafijevega režima
               
               
                  7.6.2011
               
            
                   
               
               
                  Pristaniški organ - Zuwara
               
               
                  Pristaniški organ:
                  
                              Port Authority of Zuwara
                           
                        
                              Naslov: PO Box 648
                           
                        
                              Port Affairs and Marine Transport
                           
                        
                              Tripoli
                           
                        
                              Libija
                           
                        
                              Tel. +218 2525305
                           
                        
               
                  Pod nadzorom Gadafijevega režima
               
               
                  7.6.2011